ΠΡΟΫΠΟΘΕΣΕΙΣ ΦΥΣΙΚΩΝ ΠΡΟΣΩΠΩΝ ΓΙΑ ΤΗΝ ΑΣΚΗΣΗ ΛΙΑΝΙΚΗΣ ΕΜΠΟΡΙΑΣ ΓΕΩΡΓΙΚΩΝ ΦΑΡΜΑΚΩΝ
(σύμφωνα με το άρθρο 5  του ΠΔ159/2013(ΦΕΚ 251Α 18-11-2013))
Α.  Για την υποβολή αναγγελίας έναρξης λιανικής εμπορίας γεωργικών φαρμάκων, τα φυσικά πρόσωπα ΠΟΥ ΑΠΑΣΧΟΛΟΥΝΤΑΙ ΟΙ ΙΔΙΟΙ ΚΑΙ ΩΣ ΥΠΕΥΘΥΝΟΙ ΣΤΟ ΚΑΤΑΣΤΗΜΑ πρέπει:

1. Να έχουν την ελληνική ιθαγένεια
2. Να έχουν πτυχίο Γεωπόνου ΑΕΙ ή πτυχίο Τμήματος Φυτικής Παραγωγής ή Τμήματος Διοίκησης Γεωργικών Εκμεταλλεύσεων της σχολής Τεχνολογίας Γεωπονίας ή Τμήματος Θερμοκηπιακών Καλλιεργειών και Ανθοκομίας της σχολής Γεωπονίας των ΤΕΙ ή ισότιμο πτυχίο ή δίπλωμα αντίστοιχων ειδικοτήτων σχολών κράτους μέλους της ΕΕ
 ή χωρών εκτός ΕΕ , με βάση την αρχή αμοιβαιότητας.
3. Να μην έχουν καταδικαστεί αμετάκλητα
4. Να μην κατέχουν έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου, ούτε να έχουν άλλη ατομική επιχείρηση που απαιτεί αυτοπρόσωπη απασχόληση.
5. Να μην ασκούν ήδη εμπορία γεωργικών φαρμάκων ή να μην έχουν υποβάλλει αναγγελία έναρξης άσκησης της στην ελληνική επικράτεια, με υπεύθυνο επιστήμονα τους ίδιους
6. Να διαθέτουν κατάστημα λιανικής εμπορίας γεωργικών φαρμάκων που πληροί τις προδιαγραφές.
Β. Για την υποβολή αναγγελίας έναρξης λιανικής εμπορίας γεωργικών φαρμάκων, τα φυσικά πρόσωπα ΠΟΥ ΑΠΑΣΧΟΛΟΥΝ  ΥΠΕΥΘΥΝΟ ΕΠΙΣΤΗΜΟΝΑ    ΣΤΟ ΚΑΤΑΣΤΗΜΑ πρέπει:

· Να έχουν την ελληνική ιθαγένεια
· Να απασχολούν με υπαλληλική σχέση ,με συνεχή και αυτοπρόσωπη παρουσία στο κατάστημα ,πρόσωπο που κατέχει τα προσόντα και τις προϋποθέσεις που αναφέρονται στις περιπτώσεις 1-4 της ανωτέρου παραγράφου, και δεν έχει οριστεί ως υπεύθυνος επιστήμονας σε άλλο κατάστημα  εμπορίας γεωργικών φαρμάκων.

· Να διαθέτουν κατάστημα λιανικής εμπορίας γεωργικών φαρμάκων που πληροί τις προδιαγραφές

